
POLGÁRMESTERÉTŐL_________________________________________________
E L Ő T E R J E S Z T É S

(a Képviselő-testület 2026. szeptember 29-i nyilvános ülésére)

Tárgy: A helyi címer és zászló alapításáról és használatának rendjéről szóló 14/2016. (IV.29.) önkormányzati rendelet hatályon kívül helyezése, új rendelet megalkotása
Tisztelt Képviselő-testület!

Hortobágy Község Önkormányzatának a 14/2016. (IV.29.) önkormányzati rendelete rendelkezik a helyi címer és zászló alapításáról és használatának rendjéről.

A Hajdú-Bihar Vármegyei Kormányhivatal Törvényességi Felügyelete megkereste Önkormányzatunkat, hogy törvényességi felülvizsgálatuk során megállapítást nyert, hogy a 14/2016. (IV.29.) számú az önkormányzat címer és zászlóhasználatáról szóló rendelete helyett célszerűbb egy új rendelet megalkotása.
A Törvényességi Felügyelet az alábbiakra hívta fel a figyelmet:
A hatályos rendelet bevezető része, amely a jogszabályi felhatalmazást jelöli meg, nem megfelelően hivatkozott, korrigálásra szorul.

A közterületek nemzeti ünnepen való fellobogózása nem szabályozott, az jogszabályi kötelezettség alapján szabályozandó.

A címer és zászló használatra vonatkozó engedély visszavonásának kritériumai nem szabályozottak, így azok sértik a jogbiztonság követelményét, annak szabályzása elengedhetetlen.

A rendelet döntő többségében technikai jellegű, jogszabályi felhatalmazást tartalmazó szövegrészben módosulnak a korábbi rendelettől, kiegészül a közterületek nemzeti ünnepek alkalmával történő fellobogózásának szabályaival, illetve az engedély megvonásának kritériumaival, egyebekben változatlan marad 
Kérem a tisztelt Képviselő-testületet, hogy az előterjesztést szíveskedjen megvitatni és a rendelet-tervezetet elfogadni!
Hortobágy, 2026. szeptember 24.

